อาหารเวียดนามในเมืองปากน้ำโพจะมีร้านเด่นที่สุดก็ร้านนี้ค่ะ แถมร้านมีเมนูทั้งเวียดนาม อีสาน และอาหารไทยที่รสใช้ได้ และด้วยสาขาใหม่แห่งนี้ กลายเป็นหนึ่งในร้านที่รองรับการจัดเลี้ยงไปเสียแล้ว

    [ ร้านอยู่ตรงไหน???!!!~ ]

    ร้านสามารถให้บริการจัดเลี้ยงได้ด้วย เพราะร้านมีถึง 2 สาขา คือสาขาตรงทางไปโรงเรียนเทคนิค อยู่ตรงข้ามโรงเรียนวันทามารี ที่วันนี้แวะมาซื้อทาน เป็นสาขา 2 เข้าตรงแยกนวมินทร์ ไปทางการเคหะ ทางด้านซ้ายมือจะมีป้ายชัดเจน เลี้ยวไปนิดเดียว ที่นี่สร้างใหม่ กว้างและมีสวนสวย ที่จอดรถก็เยอะ มีห้องรับรองส่วนตัวด้วย และใครชอบคาราโอเกะ ที่นี่มีบริการ อีกต่างหาก ร้านมีเวลาเปิด-ปิดคือ 10.00-22.00 และแนะนำให้โทรสั่งอาหารก่อนที่เบอร์. 056-008-772, 095-640-0386, 094-623-2254

    [ ร้านขายอะไรบ้าง???!!!~ ] 

    ร้านขายทั้งอาหารเวียดนาม อีสานและไทยราคาเริ่มต้นที่ 70 บาทขึ้นไป และเมนูปลาจะแพงหน่อย ขึ้นอยู่กับชนิดปลาค่ะ

      [ ลองอะไรบ้าง???!!!~ ]

1) <<<แหนมเนือง>>> (ราคา 140 บาท)

   เมนูอันแสนจะคุ้นเคย (...คือถ้าพูดถึงอาหารเวียดนาม จะต้องสั่งมาเป็นอาหารหลักก่อน) ของคุณพ่อ เคยสั่งเมนูอื่นๆ ก็แอบบ่น ว่าเหมือนไม่ได้ทานอาหารเวียดนาม???????????? ที่นี่ให้เยอะ ทั้งแป้ง หมู เครื่องเคียง และผัก โดยเฉพาะผัก สดมาก และมีความหลากหลายดี ติดที่น้ำจิ้ม รสไม่ค่อยเหมือนร้านทั่วๆ ไป และหวาน ยังไม่ถูกใจมากนัก

2) <<<ปอเปี๊ยะสด>>> (ราคา 50 บาท) 

   ปกติมักทายเป็นปอเปี๊ยะสดผักหรือไม่ก็ปอเปี๊ยะสดกุ้ง แต่ที่นี่เป็นแบบหมูค่ะ เค้าห่อเครื่องได้แน่น แป้งห่อก็เหนียวกำลังดี เครื่องด้านในเยอะ ทั้งขนมจีน ผัก เห็ด หมู แต่จะติดที่น้ำจิ้มเช่นกันค่ะ หวาน และยังไม่ค่อยถูกใจ 

3) <<<กุ้งพันอ้อย>>> (ราคา 70 บาท)

    เมนูที่นำเนื้อกุ้งมาพันรอบอ้อย เป็นอีกหนึ่งเมนูคุ้นเคยและมักสั่งเวลามาทานค่ะ เนื้อกุ้งรสใช้ได้แต่ไม่ถึงกับเนื้อแน่นแน่นมากเท่าไหร่ค่ะ

4) <<<บะหมี่หมูย่าง>>> (ราคา 80 บาท)

   บะหมี่ขาวลวก วางหมูย่างที่ย่างแบบเวียดนามชิ้นใหญ่ สูตรหมูย่างของที่นี่ปรับสูตรให้รสออกไทยๆ พอทานหมูกับบะหมี่และได้ผักแกล้ม ราดดน้ำจิ้ม รวมๆ ๆอร่อยใช้ได้ค่ะ

5) <<<กุ้งกระเบื้อง>>> (ราคา 70บาท)

    สั่งเมนูกุ้งอีกสักเมนู หากเคยทานอาหารจีน จะจำได้ว่าเค้านำกุ้งมาผสมแป้งทำเป็นแผ่นบางๆ ก่อนนำไปทอด แต่ที่นำแผ่นแป้งทอด แล้วพักเตรียมรอไว้ จากนั้นผัดไส้ ที่มีกุ้ง ผัก วุ้นเส้น ปรุงรส คล้ายๆ ไส้ของปอเปี๊ยะทอดเลยค่ะ โดยให้เรามาตักไส้ใส่ไปในแผ่น ราดซ้อสนิด แล้วทาน ก็แปลกดีค่ะ

      [ สรุปคะแนน???!!!~ ]

   โดยรวมมอบ 3/5 ดาวค่ะ

???????????????????? : การเดินทาง/โลเกชั่น

   3/5 โลเกชั่นในเมือง แต่เข้าซอยไปลึก เป็นที่ของตัวเองที่กว้างขวาง จอดรถได้เยอะ 

???????????? : ความสวยงาม/บรรยากาศ

  3/5 ร้านตกแต่งสไตล์รีสอร์ต กว้าง โปร่ง เขียวขจี

???????????? : การบริการ

   3/5 การดูแลทั่วๆ ไป พนักงานดูแลดี แต่อาหารออกช้า ยิ่งหากช่วงเย็นๆ คนเยอะ รอนานค่ะ แนะนำโทรสั่งอาหารก่อนไปรับดีกว่าค่ะ

???????????????? : รสชาติ/คุณภาพ/ความคุ้มค่า
   3/5 อาหารอร่อยคุ้นลิ้น เพราะเป็นร้านเก่าแก่ คนเคยทานมานานอาจจะชอบ แต่คนที่เคยทานอาหารเวียดนามจากที่อื่น รสจะแตกต่างอยู่บ้าง ส่วนน้ำจิ้มหวานมากๆค่ะ